杜琪峯

杜琪峯係香港電影導演。

生平 
杜琪峯喺1972年加入無綫電視，主要做編導。期間佢嘅作表作係劇集《千王之王》，係因應當時無綫劇集《輪流傳》俾亞視嘅《大地恩情》打低而推出嘅。此後佢專門拍啲電視電影，例如周星馳有份演出嘅《刑警本色》，開始咗佢電影創作之路。

佢響1992年開始投身電影界，啱啱入電影界就憑周星馳、梅艷芳主演嘅《審死官》打破咗票房紀錄。

杜琪峯嘅電影多數以黑社會作題材，所以一啲電影人就批評過佢咁樣講到香港全民都係黑社會咁，教壞人咁話。但係佢嘅電影就成日都攞獎。響佢電影底下佢重會用無綫嘅演員同埋幕後人員，佢曾經講過：「電視藝員功底好，記對白、走位都一流，比起打電影工嗰班好好多。之但係電視人為求工作穩定而唔肯話跳槽，我就覺得太可惜喇。」

因為曾經俾無綫重用，不時俾無綫邀請回巢，但杜琪峯卻經常拒絕，重成日批評無綫「唔長進」：「好多劇都不知所謂，求其攞到咩就抄咩，水準重衰過大陸。而家個電視台似養老院，堂堂一個總經理走出去做節目，好心佢搞好盤生意先啦！騎呢怪，搞到電視台變騎呢台！」

馬主生涯
除咗電影導演身份之外，杜琪峯亦係一位馬主，佢有份喺香港賽馬會成為馬主，名下賽駒包括「盛勢東方」、「機緣巧俠」、「敬禮」等等。

作品

無綫 
 千王之王
 刑警本色

電影 
 審死官 (1992年電影)
 濟公
 再見阿郎
 真心英雄
 非常突然
 暗花
 鎗火
 暗戰
 暗戰2
 全職殺手
 大事件
 柔道龍虎榜
 龍鳳鬥
 黑社會之龍城歲月
 黑社會以和為貴
 神探
 蝴蝶飛
 放逐
 文雀
 PTU
 機動部隊
 孤男寡女
 復仇
 單身男女
 毒戰
 盲探
 華麗上班族

個人榮譽 
 嶺南大學榮譽院士
 榮譽勳章
 香港演藝學院榮譽博士
 香港浸會大學榮譽文學博士

攷

香港導演
杜氏
金馬獎最佳導演
類:香港浸會大學榮譽博士
類:香港演藝學院榮譽博士
類:嶺南大學 (香港) 榮譽院士
類:香港馬主